
FOR UNGE ER BREVE EN OPLEVELSE s LIGESOM KULTUR 


— DIRECT MAIL FRA AROS SKABER OPMÆRKSOMHED HOS 18-27 ÅRIGE 





Unge under 27 år er flasket op 
med digitale medier, og derfor 
skaber et brev særlig opmærksom- 
hed. De unge bliver overraskede, 
når nogen har gjort sig umage 
med at sende et rigtigt brev 
adresseret direkte til dem. Samtidig 
er det tjekket at have en flot 
kalender fra ARoS hængende. 


AROS er et af Nordeuropas største kunst- 
museer. Det har rødder i Aarhus Kunstmuse- 
um, der åbnede i 1859, og i dag har samlin- 
gen til huse i en markant kubeformet bygning 
tegnet af schmidt hammer lassen architects. 
Samlingen indeholder dansk og international 
kunst i verdensklasse, fx af Per Kirkeby, Olafur 
Eliasson, Mona Hatoum og Gilbert & George. 
Der er to medlemsklubber, ARoS27 for unge 
under 27 år, og AROS Klubben. 

BAGGRUND & EFFEKTMÅLING 


AROS27 GØR KUNST VEDKOMMENDE FOR DE UNGE 
"Unge mellem 18 og 27 år er vores næste generation 
af brugere og en ekstrem vigtig målgruppe for os”, 

siger Bettina Bach Nielsen, der er marketingchef på 
ARoS. ”Vi skylder dem at vise god kunst og vænne 

sig til at bruge Museet, så de kommer igen, når de er 

blevet voksne og har fået børn.” 


Konkurrencen om de unges opmærksomhed er hård. 
”De unge har et utroligt stort udbud af oplevelser og 
muligheder her i Aarhus. Så for at knytte de unge 
tættere til os har vi skabt en særlig klub, som vi kalder 
ARoS27”, forklarer Bettina Bach Nielsen. 


LOUNGES QG KUNSTOPLEVELSER 

ARoS27 giver de unge fri adgang til museet og rabat 
på kaffe, kataloger og udvalgte varer i ARoS Shop- 
pen. Fire fredage hvert år er der eksklusive lounges 
med DJ-musik, drinks og fokus på særudstillinger, og 
i starten af året introducerede ARoS også Art Hours 
med gratis kunstforedrag og tilbud om god, billig 
mad den første onsdag i hver måned. 


Medlemskabet koster 200 kr. om året og har allerede 
tjent sig ind ved andet besøg på ARoS. Oven i købet 
har de unge mulighed for at tage en ledsager med gra- 
tis både ved almindelige besøg og til arrangementer. 


DIRECT MAIL FREMHÆVER FORDELENE 
Kommunikationen med de knap 4.000 medlemmer 
foregår primært via e-mail, sms og på Facebook, og 
ved lanceringen af Art Hour testede AROS, hvordan 
de unge reagerede på at få en direct mail. 


EFFEKTMÅLING MED BENCHMARK 

Cirka en uge efter direct mailen var sendt ud, gen- 
nemførte analysebureauet Tranberg + Partners en 
effektmåling. Lidt over 200 medlemmer, der boede i 
egen bolig, blev ringet op, og resultaterne blev sam- 

menlignet med benchmark for lignende analyser af 
direct mails på B2C-markedet. 


HØJ SPONTAN ERINDRING 

67 % af alle deltagerne i effektmålingen kunne hu- 
ske, at de havde modtaget brevet fra ARoS. Dette er 
over dobbelt så højt som benchmark, der er 32 %. 


LÆSEVÆRDI LANGT OVER BENCHMARK 

81 % af alle de unge, der kunne huske at have modta- 
get direct mailen, havde læst den. Benchmark er 53 %. 
70 % af de unge, der kunne huske at have modtaget 
direct mailen fra ARoS, havde gemt den. Benchmark 
er 44 %. 

De unge sagde fx, at de 


Direct mailen fortæller om alle de fordele, man 
har som medlem af ARoS27, og en kalender giver 
overblik over, hvornår der er arrangementer i 
klubben. For at modtagerne ikke skulle forveksle 
brevet med en regning, havde ARoS også special- 
fremstillet en opsigtsvækkende konvolut. 


havde hængt kalenderen op 
på køleskabet eller opslags- 
tavlen, eller at de havde lagt 
den til side for at kigge på 
den senere. Mange havde 
også noteret datoerne for 
kommende arrangementer. 





KONKLUSION & PERSPEKTIVER 


BREVET BRAGER IGENNEM 

"Jeg er meget positivt overrasket over resultaterne”, si- 
ger Bettina Bach Nielsen. ”Specielt når det gælder læ- 
seværdi og gemmeværdi, ligger vi langt højere, end 
jeg havde turdet håbe på. Effektmålingen viser, at di- 
rect mailen virkelig brænder igennem hos en målgrup- 
pe, som ikke er så vant til at få rigtige breve. De unge 
opfatter, at vi har noget vigtigt at fortælle dem.” 


Det første Art Hour arrangement blev kun markeds- 
ført via brevet, og over 100 medlemmer troppede 
op en almindelig onsdag. Til den efterfølgende fre- 
dagslounge kom der 480 medlemmer, og det svarer 
nogenlunde til de 10 % af medlemmerne, der nor- 
malt møder op — men loungen blev afholdt midt i 
vinterferieperioden, og der var to andre store fester i 
byen samme aften, så AROS var ganske tilfreds. 


HØJERE GENTEGNINGSPROCENT 

Ét er imidlertid, om de unge kommer til festerne, no- 
get andet er, om det lykkes at skabe loyalitet. Derfor 
følger AROS medlemstallet og gentegningsprocenten 
meget nøje. 


"I ARoS Klubben, hvor gennemsnitsalderen er højere, 
er det cirka 75 % af medlemmerne, der også betaler 
deres medlemskab næste år. En så høj gentegnings- 
procent kan vi slet ikke forvente i ARoS27. Mange af 
de unge har fået medlemskabet som gave og har 
måske svært ved selv at finde penge til at betale året 
efter, og samtidig flytter mange fra Aarhus efter stu- 
dierne”, forklarer Bettina Bach Nielsen. 


"Vi kan imidlertid se, at direct mailen har virket. Det 

første år var gentegningen fra januar til maj på 20 %. 
Året efter var gentegningen 34,9 % i samme periode, 
men der havde vi en stor Munch-udstilling, der er 

svær at slå. | år, da vi sendte direct mailen ud, var 

der ikke andre specielle aktiviteter, og alligevel lykke- 
des det at opnå en gentegning på 30 %. Det er langt 
over forventningerne”, siger marketingchefen. 


KULTUR SENDER SEJE SIGNALER 

Det trykte medie synliggør værdien af medlemsskabet. 
"Det er et cool signal at hænge en ARoS kalender på 
køleskabet og vise, at man går på kunstmuseum”, 
siger Bettina Bach Nielsen. 


”Jeg vidste i hvert fald, at vi havde gjort noget rig- 
tigt, da jeg en dag stod i IKEA og hørte en tjekket 
ung fyr sige i mobiltelefonen, at han ikke kunne mø- 
des med en ven, fordi han skulle til lounge på AROS.” 


BREVET ER ET PERSONLIGT MEDIE 

At breve brænder igennem hos unge, understøttes 
af analysen ”De digitale unge” fra Wilke. Analysen 
belyser medievanerne hos den første generation, der 
er fuldbårent digitale. 


Over 1.000 unge mellem 18 og 28 år deltog i analys- 
en, og 56 % af dem opfattede breve som et meget 
personligt medie. Holdningen er, at afsenderen af et 
brev har gjort en ekstra indsats og har mere på hjer- 
te end den, der fx sender en e-mail. Netop fordi, de 
unge konstant er online, skaber det høj opmærk- 
somhed, når de endelig får et brev, og de unge over- 
fører de varme følelser fra private breve til breve fra 
virksomheder og organisationer. 


Kort sagt, så føler de unge sig betydningsfulde, når 
de får et brev. 





”Vi havde en fornemmelse af, at indholdet på de digitale 
medier kun bliver læst flygtigt og overfladisk”, siger 
Mearketingchef Bettina Bach Nielsen. 


“Derfor ville vi gerne synliggøre værdien af ARoS27 via 

en kommunikation, de unge kunne fordybe sig i, og som 
kunne synliggøre og fastholde vores budskaber. Løsnin- 
gen blev en flot designet tryksag, der fremhæver med- 

lemsfordelene og samtidig fungerer som en kalender, 
som de unge kan hænge op.” 


Post Danmark A/S www.postdanmark.dk 
Tietgensgade 37 
1566 København V 


FÅ MERE AT VIDE OM BREVET 


Post Danmark tilbyder dig værktøjer og viden, der gør det 
nemt at bruge breve til at informere, skabe gode relationer 
og øge salget. 


Du kan bestille bogen ”Skriv breve, der sælger”, ved at 
sende en e-mail til skrivbrevedersaelgere post.dk 


Du kan også finde masser af nyttig information på nettet. 
På www.postdanmark.dk/indsigter kan du downloade Wilkes 
præsentation ”De digitale unge”, samt analysen ”Brevets 
styrke 2014” om danskernes brevvaner, og du kan finde 
cases med Stadium, TDC, LEGOLAND, Sydbank og en række 
andre virksomheder. 


Vi kan også sende dig materialet med posten. Send en 
e-mail til brevet@post.dk og skriv hvilke analyser og cases, 
du ønsker at modtage. 





